закон се създава правоприлагащ орган, чиято роля е да насърчава и контролира устойчивото производство и използване на биогорива (75). Освен това в този закон се предвижда, че Министерството на земеделието, животновъдството, рибарството и храните насърчава земеделските култури, предназначени за производството на биогорива, които стимулират диверсификацията на производството в селскостопанския сектор; Министерството на малките и средните предприятия насърчава придобиването на капиталови активи от малките и средните предприятия, които активи са предназначени за производството на биогорива; а Министерството на науката, технологиите и производствените иновации насърчава научноизследователската дейност, сътрудничество и трансфер на технологии между малките и средните предприятия и съответните институции от националната система за наука, технология и иновации (76).
 (187)
 ПА е предоставило изричната си подкрепа от 2001 г. насам, когато влезе в сила Наредба No 1396 (77). С тази наредба се въвежда План за конкурентоспособност на биодизела, съгласно който производителите се освобождават от данъци „с цел насърчаване на развитието на биодизела“ и се посочва, че „данъците върху течните горива и природния газ са основен инструмент за изпращане на икономически сигнали“ (курсивът е добавен). През 2001 г. планът беше подкрепен от заместник-министъра на горивата, който увери организаторите на проекти за производството на биодизел, че този вид гориво ще остане необлагаемо и потвърди ролята ПА, като обеща, че ще бъде създадена стабилна правна уредба и съобщи, че проектите за биодизел ще се възползват от режима за насърчаване и кредитиране на промишлеността. Той заяви също така, че основни действащи лица в развитието на производството на биодизел трябва да бъдат земеделските производители (78).
 (188)
 През 2004 г. насърчаването на местното производство на биодизел беше консолидирано с Резолюция 1156 за създаването на Национална програма за биогоривата (79), с която Министерството на икономиката и производството насърчава технологичното развитие на националната промишленост за производство на биодизел (80). ПА изрично взе разглеждаше насърчаването на националната промишленост за производство на биодизел в Аржентина като част от макроикономическия модел (81).
 (189)
 През 2011 г. от Centro de Economía Internacional заявиха (82), че усилията за развитието на националната промишленост за биодизел са били насочени по-скоро към максимизиране на добавената стойност на соята, отколкото към намаляване на използването на изкопаеми горива. Според този изследователски институт причините за развитието на промишленост за производство на биодизел, се коренят, наред с другото, в нарастващата възможност за задоволяване на нуждите на външния пазар и разликите по отношение на износните мита, като така се насърчава производството на стоки с по-висока добавена стойност, а не на основни продукти като соята (83).
 (190)
 Освен това заключението от проведено през 2011 г. проучване на държавния Национален институт за земеделски технологии (Instituto Nacional de Tecnología Agropecuaria) (84) е, че „е обичайно явление пазарът на биодизел да бъде стимулиран от държавата поради различни причини и чрез различни политики“, „с други думи, има вероятност пазарът да е изкуствено стимулиран и без присъствието на държавата да изгуби икономическата си адекватност“, както и че „очевидното заключение е, че не биодизелът стимулира производството на соя, а е налице е обратната причинно-следствената връзка“.
 (191)
 Предоставянето на тази подкрепа е продължило и след разследвания период, тъй като през февруари